
ROMÂNIA

JUDEŢUL IAŞI  -  CONSILIUL  JUDEŢEAN  IAŞI

CENTRUL  JUDEŢEAN  PENTRU  CONSERVAREA  ŞI  PROMOVAREA  CULTURII  TRADIŢIONALE  IAŞI

Iaşi,  700054,  Str. V. Alecsandri nr. 6;  Tel./Fax: +40232.256040;  www.traditii-iasi.ro;  e-mail: iasi.traditii@yahoo.com
              
    Nr.   2130/21.09.2026                                                                                                                                                  
ANUNŢ
Centrul Județean pentru Conservarea și Promovarea Culturii Tradiționale Iaşi organizează concurs de recrutare pentru ocuparea următoarelor posturi, în conformitate cu prevederile H.G. nr. 1336 din 28.10.2022, pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare:

· 1 post contractual vacant, de execuție – solist instrumentist (contrabas), debutant, cu 1/2 normă  (20 ore/săptămână), pe durată nedeterminată, cu perioadă de probă 90 zile calendaristice;
·  1 post contractual vacant, de execuție – solist instrumentist (vioară), treapta profesională III, cu 1/2 normă (20 ore/săptămână), pe durată nedeterminată, cu perioadă de probă 90 zile calendaristice;
· 1 post contractual vacant, de execuție – solist instrumentist (cobză tradițională), debutant, cu 1/2 normă (20 ore/săptămână), pe durată nedeterminată, cu perioadă de probă 90 zile calendaristice;
 A. Documentele solicitate candidaților pentru întocmirea dosarului de concurs:
a)formular de înscriere la concurs, conform modelului prevăzut la anexa nr. 2 din HG. 1336/28.10.2022;
b)copia actului de identitate sau orice alt document care atestă identitatea, potrivit legii, aflate în termen de valabilitate;

c)copia certificatului de căsătorie sau a altui document prin care s-a realizat schimbarea de nume, după caz;

d)copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitat de autoritatea sau instituţia publică;

e)copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f)certificat de cazier judiciar sau, după caz, extrasul de pe cazierul judiciar;

g)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

Modelul orientativ al adeverinţei menţionate la  lit. e) este prevăzut în anexa nr. 3 - HG. 1336/28.10.2022. 

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la  lit. b)-e), precum şi copia certificatului de încadrare într-un grad de handicap se prezintă însoţite de documentele originale în vederea verificării conformității copiilor cu acestea.

Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la  lit. f), anterior datei de susţinere a probei practice. 
Dosarele de concurs se depun la sediul Centrului Județean pentru Conservarea și Promovarea Culturii Tradiționale Iaşi din str. Vasile Alecsandri nr. 6, mun. Iaşi, jud. Iaşi, tel. 0232.256040, persoană de contact - insp. de specialitate Amalia Moraraș.
 B. CONDIȚII GENERALE de ocupare a posturilor vacante contractuale:
Condiții generale: poate participa la concursul pentru ocuparea unui post vacant persoana care îndeplineşte următoarele condiţii: 
a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b)cunoaşte limba română, scris şi vorbit;

c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

C. CONDIȚII SPECIFICE de ocupare a posturilor vacante contractuale:
· C.1. Condiții specifice de ocupare - 1 post contractual vacant, de execuție – solist instrumentist (contrabas), debutant, cu 1/2 normă (20 ore/săptămână), pe durată nedeterminată, cu perioadă de probă 90 zile calendaristice:
- să stăpânească cu precizie instrumentul contrabas;

- constituie avantaj experiența ca instrumentist în cadrul unei formații artistice.
·  C.2. Condiții specifice de ocupare - 1 post contractual vacant, de execuție – solist instrumentist (vioară), treapta profesionala III, cu 1/2 normă (20 ore/săptămână), pe durată nedeterminată cu perioadă de probă 90 zile calendaristice:
- vechime în muncă: minimum 6 luni experiență ca artist instrumentist (vioară) în cadrul unei formații artistice, experiență dovedită cu adeverință;

- să stăpânească cu precizie instrumentul vioară;

· C.3. Condiții specifice de ocupare - 1 post contractual vacant, de execuție – solist instrumentist, (cobză tradițională), debutant, cu 1/2 normă (20 ore/săptămână), pe durată nedeterminată, cu perioadă de probă 90 zile calendaristice:
- să stăpânească cu precizie instrumentul cobza tradițională;

- constituie avantaj experiența ca instrumentist în cadrul unei formații artistice.
D. Tematica și biblografia:
· Recital piese impuse și liber alese;

· Acompaniament în primă audiție al unui solist/instrumentist, diversificat ca ritm și melodie în funcție de zonele folclorice ale țării;

· Recunoașterea și exemplificarea zonelor și subzonelor țării;

· Cunoașterea Regulamentului de Organizare și Funcționare al Centrului Județean pentru Conservarea și Promovarea Culturii Tradiționale Iași - Cap. I și Cap. II (poate fi listat de pe site-ul instituției – www.traditii-iasi.ro )
E. Atribuţiile posturilor:

E.1. Atribuţii- Solist instrumentist (contrabas), treapta profesională debutant:

- interpretează la instrumentul contrabas repertoriul orchestral al tarafului la standardele impuse de conducerea instituției;

-asigură interpretarea corectă la instrumentul contrabas a indicațiilor muzicale date;

-la repetiții artistul are obligația să se prezinte cu partitura învățată/repertoriul învățat astfel încât să nu existe erori și dificultăți de execuție instrumentală;

- solistul instrumentist trebuie să se prezinte la repetiții, spectacole, concerte, conform hotărârii angajatorului;
- orice situație de indisponibilitate trebuie anunțată de către solistul instrumentist, din timp angajatorului pentru a se putea efectua înlocuirea corespunzătoare;

- desfășoară activitate solistică alături de membrii Tarafului în funcție de solicitările și necesitățile artistice ale instituției (manifestări culturale, târguri, festivaluri; proiecte);

- să respecte cu strictețe programul, orarul, disciplina repetițiilor, spectacolelor și ale oricăror manifestări artistice programate de instituție.

- are obligaţia respectării regulamentului de organizare și funcționare al instituției, a regulamentului de ordine interioară, a codului de conduită, a contractului colectiv de muncă  și a procedurilor interne ale instituției;
-respectă secretul profesional şi confidenţialitatea datelor cu caracter personal la care are acces sau pe care le prelucrează în exercitarea atribuțiilor de serviciu, în conformitate cu prevederile legislative în vigoare, inclusiv în cazul încetării Contractului de muncă, indiferent de motiv (pensie, concediere, demisie);

- răspunde la toate solicitările conducerii instituţiei care țin de domeniul postului.
E.2. Atribuţii- Solist instrumentist (vioară), treapta profesională III:

- interpretează la instrumentul vioară repertoriul orchestral al tarafului la standardele impuse de conducerea instituției;

-asigură interpretarea corectă a indicațiilor muzicale date;

-la repetiții artistul are obligația să se prezinte cu partitura/repertoriul învățată/învățat astfel încât să nu existe erori și dificultăți de execuție instrumentală;
- respectarea specificului zonal al pieselor muzicale pe care le interpretează;

- capacitatea de reproducere corectă a diverselor melodii folosind: auzul, simțul ritmic, dexteritatea, manualitatea, coordonarea mâinilor, concentrarea, autocontrolul și improvizația;
- solistul instrumentist trebuie să se prezinte la repetiții, spectacole, concerte, conform hotărârii angajatorului;
- orice situație de indisponibilitate trebuie anunțată de către solistul instrumentist, din timp angajatorului pentru a se putea efectua înlocuirea corespunzătoare;

- desfășoară activitate solistică alături de membrii Tarafului în funcție de solicitările și necesitățile artistice ale instituției (manifestări culturale, târguri, festivaluri, proiecte);

- să respecte cu strictețe programul, orarul, disciplina repetițiilor, spectacolelor și ale oricăror manifestări artistice programate de instituție.
- verificarea periodică a stării de utilizare a instrumentului muzical.
- are obligaţia respectării regulamentului de organizare și funcționare al instituției, a regulamentului de ordine interioară, a codului de conduită, a contractului colectiv și a procedurilor interne ale instituției;
-respectă secretul profesional şi confidenţialitatea datelor cu caracter personal la care are acces sau pe care le prelucrează în exercitarea atribuțiilor de serviciu, în conformitate cu prevederile legislative în vigoare, inclusiv în cazul încetării Contractului de muncă, indiferent de motiv (pensie, concediere, demisie);

- răspunde la toate solicitările conducerii instituţiei care țin de domeniul postului.
E.3. Atribuţii- Solist instrumentist (cobză tradițională), debutant:
- interpretează la instrumentul cobză tradițională repertoriul orchestral al tarafului la standardele impuse de conducerea instituției;

-asigură interpretarea corectă la instrumentul cobză tradițională a indicațiilor muzicale date;
-la repetiții artistul are obligația să se prezinte cu partitura învățată /repertoriul învățat astfel încât să nu existe erori și dificultăți de execuție instrumentală;
- solistul instrumentist trebuie să se prezinte la repetiții, spectacole, concerte, conform hotărârii angajatorului;
- orice situație de indisponibilitate trebuie anunțată de către solistul instrumentist, din timp angajatorului pentru a se putea efectua înlocuirea corespunzătoare;

- desfășoară activitate solistică alături de membrii Tarafului în funcție de solicitările și necesitățile artistice ale instituției (manifestări culturale, târguri, festivaluri; proiecte);

- să respecte cu strictețe programul, orarul, disciplina repetițiilor, spectacolelor și ale oricăror manifestări artistice programate de instituție.
- verificarea periodică a stării de utilizare a instrumentului muzical.
- are obligaţia respectării regulamentului de organizare și funcționare al instituției, a regulamentului de ordine interioară, a codului de conduită, a contractului colectiv de muncă  și a procedurilor interne ale instituției;
-respectă secretul profesional şi confidenţialitatea datelor cu caracter personal la care are acces sau pe care le prelucrează în exercitarea atribuțiilor de serviciu, în conformitate cu prevederile legislative în vigoare, inclusiv în cazul încetării Contractului de muncă, indiferent de motiv (pensie, concediere, demisie);

- răspunde la toate solicitările conducerii instituţiei care țin de domeniul postului.
F.  Probele stabilite pentru concurs:
- perioada de depunere a dosarelor de concurs 24.09.2026-7.10.2026 ;
- selecţia dosarelor de înscriere în data de 9.10.2026;
- proba practică în data de 16.10.2026, începând cu ora 12.00;
- proba interviu în data de 22.10.2026, începând cu ora 12.00. 
Înainte de începerea probei practice se va face apelul nominal al candidaților în vederea îndeplinirii formalităților prealabile, respectiv verificarea identității. Verificarea identității candidaților se face pe baza cărții de identitate sau a oricărui alt document care atestă identitatea potrivit legii, aflate în termen de valabilitate. 
 Se pot prezenta la următoarea etapă numai candidații declarați admiși la etapa precedentă.
Toate probele concursului se vor desfăşura la sediul Centrului Județean pentru Conservarea și Promovarea Culturii Tradiționale Iași, mun. Iași, str. Vasile Alecsandri nr. 6, et. 2, tel. 0232.256040, persoană contact Amalia Moraraș.
G. Calendarul de desfășurare a concursului: 
	Data publicării pe portalul posturi.gov.ro, pe site-ul instituției www.traditii-iasi.ro și la afișierul instituției
	24.09.2026

	Perioada de depunere a dosarelor 
	24.09.2026 - 7.10.2026, între orele 9.00 - 14.00

	Data selecției de dosare
	9.10.2026, ora 12.00

	Data afișării rezultatului selecției de dosare
	12.10.2026, 12.00

	Data-limită de depunere a contestațiilor privind rezultatul selecției de dosare
	13.10.2026, ora 12.00

	Data afișării rezultatului contestațiilor privind selecția de dosare
	14.10.2026, ora 12.00

	Data probei practice
	16.10.2026, ora 12.00

	Data afișării rezultatului probei practice
	19.10.2026, ora 12.00

	Data-limită de depunere a contestațiilor privind rezultatul probei practice
	20.10.2026, ora 12.00

	Data afișării rezultatului contestațiilor privind proba practică
	21.10.2026, ora 12.00

	Data interviului
	22.10.2026, ora 12.00

	Data afișării rezultatului interviului
	23.10.2026, ora 12.00

	Data-limită de depunere a contestațiilor privind rezultatul interviului
	26.10.2026, ora 12.00

	Data afișării rezultatului contestațiilor privind interviul
	27.10.2026, ora 12.00

	Data afișării rezultatului final al concursului
	28.10.2026, ora 12.00


         Afișarea rezultatelor la probele concursului se va face la sediul instituției și pe pagina de internet a instituției: www.traditii-iasi.ro.
Relații suplimentare se pot obține la numărul de telefon: 0232.256040, persoană de contact - insp. de specialitate Amalia Moraraș.

Insp. de specialitate,

